Otázka o kombinácii príjmu liekov: Nebilet, Amlesa, Diclobene, Detralex a Chondrosulf 800
Dobrý večer chcem sa opýtať na kombináciu liekov beriem Nebilet 1-0-0,amlesa  0-0-1,a pri bolesti klbov Diclobene retard,ráno 2x detralex,a chondrosulf 800. Ďakujem za odpoveď.
Dobrý deň,
ďakujeme za Vašu otázku.
Medzi liekom Amlessa a Diclobene dochádza k ovplyvneniu vzájomného účinku, pri ktorom je riziko zníženia antihypertenzného účinku lieku Amlessa a zároveň sa môže zvýšiť výskyt hyperkaliémie (zvýšeniu draslíka v sére). Taktiež, súbežné užívanie lieku Amlessa s liekom Nebilet môže viesť ku vzniku hyperkaliémie a sa môže zvýšiť hypotenzný účinok perindoprilu a amlodipínu (Amlessa). Taktiež bola pozorovaná interakcia medzi liekom Nebilet s liekom Diclobene s rizikom zníženia antihypertenzívneho účinku lieku Nebilet.
Pokiaľ je každý ošetrujúci lekár (špecialista) informovaný o všetkých ostatných užívaných liekoch, a pokiaľ na nastavenú liečbu reagujete pozitívne, odporúčam vám nastavenú liečbu dodržiavať podľa ich pokynov. V opačnom prípade je potrebné ich upovedmoniť.
Prajem pekný zvyšok dňa.
S pozdravom
Mgr. Emma Halás Haluščíková